Siradjuddin Abbas

Abuya K. H. Siradjuddin Abbas, lahé gop nyan di gampông Bengkawas, Kabupatèn Agam, Bukit Tinggi, Sumatera Barat, lam buleuën limöng thôn 1905 Maseuhi. Droëneuh nyan biëk rot ureuëng chik agam geuh, Syèkh Abbas bén Abdil Wahab bén Abdul Hakim Ladang Lawas. Meunyö rot mak, Ramalat bénti Jai Bengkawas, Keucamatan Banuhampu Sungai Puar, Kabupatèn Agam, Bukit Tinggi, Sumatera Barat.

 Peundidékan 
Abuya K. H. Siradjuddin Abbas phôn-phôn that geumeurunoë teunuléh baca haraih Kureu'an, barô 'oh lheuëh nyan geumeurunoë kitab-kitab Arab bak ureuëng chik agam geuh, Syèkh Abbas.

Di sampéng na cit geumeurunoë bak dayah Syèkh H. Husein Peukan Senayan Kabupatèn Agam, Dayah Tuanku Imran Limbukan Paya Kumbuh Lima Puluh Koto, Dayah Syèkh Mhd. Zein ngön Dayah Syèkh H. Qasim Simabur Batusangkar Tanah Datar. Na cit geumeurunoë bak Dayah Syèkh H. Abdul Malik Ladang Lawas.
Gopnyan na geu teumeuëng jak haji padum-padum go, na chit meu teumeuëng jak kunjông bak jeurat Imum Syafi'iy

 Teunuléh 
Lam si umu udép Abuya K. H. Siradjuddin Abbas ka lheuh neususôn padum-padum boh teuneuléh, antara la'én:

Lam Bahsa Arab
 Sirajul Munir (bhaih Fiqah) 2 Jilid
 Bidayatul Balaghah (Bhaih Èleumèe Bayan)
 Khulasah Tarikh Islam (Tarèh Islam)
 Ilmul Insya', 1 jilid
 Sirajul Bayan fi Fihrasati Ayatil Qur-an, 1 jilid
 Ilmun Nafs, 1 jilid.

 Lam Bahsa Éndônèsia 
 I'tiqad Ahlussunnah wal Jama'ah
 40 Masalah Agama, jilid I, II, III ngon IV.
 Sejarah & Keagungan Madzhab Syafi'i
 Thabaqatus Syafi'iyah ( Ulama Syafi'i dan kitab-kitabnya dari abad ke abad)
 Kitab Fiqih Rinngkas
 Sorotan atas terjemahan Qurän oleh HB. Jassin
 Kumpulan Soal-Jawab Keagamaan
 Terjemah Kitab Matan Ghayah Wat Taqrib

Nè seunurat
 Sejarah & Keagungan Madzhab Syafi'i (Catatan Ringkas Riwayat Hidup K. H. Siradjuddin Abbas) bak ôn 387

Kawan:Ulama